**ΣΚΗΝΗ –ΚΑΔΡΟ- ΠΛΑΝΟ- ΜΕΓΕΘΗ ΠΛΑΝΩΝ**

• Μια ενότητα χώρου ή χρόνου αποτελεί την σκηνή. Η σκηνή αλλάζει με

την αλλαγή του χώρου ή του χρόνου της αφήγησης. Μια σκηνή

αποτελείται από ένα ή περισσότερα πλάνα.

**ΣΕΚΑΝΣ** είναι μια ακολουθία σκηνών που χαρακτηρίζονται από ενιαία δραματική ένταση.

**ΤΟ ΚΑΔΡΟ**

1.Η εκλογή του αντικειμένου παρατήρησης, είναι το πρώτο στάδιο της δημιουργικής

διαδικασίας

2.Το δεύτερο είναι η οργάνωση του περιεχομένου του κάδρου.

3. Το περιεχόμενο του κάδρου μπορεί να αλλάξει με την κίνηση της μηχανής ή με την μεταβολή των στοιχείων του. (κίνηση ανθρώπων, μεταβολή φωτισμού, κλπ).

**ΠΛΑΝΟ**

• Το πλάνο αποτελεί την μονάδα της κινηματογραφικής Είναι ένα ή περισσότερα καρέ (φωτογραφικό στιγμιότυπο) στη σειρά ,σ΄ένα συνεχόμενο μήκος φιλμ αφήγησης .Το περιεχόμενο του πλάνου αναφέρεται σε μια ενότητα χώρου ή χρόνου.

Το περιεχόμενο ενός πλάνου έχει πολλές διαστάσεις:

• Εικαστική διάσταση (τοποθέτηση και σύνθεση όγκων,

προοπτική, φωτισμός)

• Ηχητική διάσταση (διάλογοι, μουσική, θόρυβοι, σχόλιο)

• Εννοιολογική διάσταση (ανάπτυξη ενός νοήματος, μιας ιδέας.)

• Έχει όμως τρεις διαφορετικές προσεγγίσεις:

- από την άποψη της λήψης.

- από την άποψη του μοντάζ, της συναρμογής δηλαδή των πλάνων μιας αφήγησης.

- από την άποψη της απόστασης από το αντικείμενο (μέγεθος πλάνου).

• *Από την τεχνική άποψη της κινηματογραφικής λήψης* το πλάνο ορίζεται ως το εγγραφόμενο τμήμα κινούμενης εικόνας από την έναρξη λειτουργίας έως το σταμάτημα της μηχανής λήψης.

• *Από την άποψη του μοντάζ* ένα πλάνο είναι το ωφέλιμο τμήμα ενός πλάνου λήψης που έχει επιλεγεί για να ενταχθεί στην αφήγηση. Πολλές φορές η λέξη πλάνο χρησιμοποιείται για να δηλώσει τα διαφορετικά επίπεδα οργάνωσης του χώρου μέσα στο κάδρο. Για παράδειγμα λέμε ότι ένα αντικείμενο βρίσκεται σε πρώτο πλάνο εννοώντας ότι είναι τοποθετημένο σε πρώτο επίπεδο.

• *Το μέγεθος του πλάνου* καθορίζεται από την απόσταση της μηχανής λήψης από το αναπαριστόμενο αντικείμενο. Όλοι οι τύποι των πλάνων χρησιμοποιήθηκαν πολύ πριν τον κινηματογράφο στις εικαστικές τέχνες (τοπία, πορτραίτα ολόσωμα και μπούστο, κλπ).

**Πολύ γενικό πλάνο (** Πολύ μακρινό πλάνο)

**Γενικό πλάνο (** Φαίνονται αρκετά στοιχεία του περιβάλλοντος.)

**Ολόσωμο πλάνο (** Όλο το σώμα και ό,τι άλλο φαίνεται τριγύρω)

**Πλάνο αμερικέν,** (από τα γόνατα μέχρι το κεφάλι .)

**Μεσαίο πλάνο**, (ως τη μέση).

**Κοντινό πλάνο** (Μπούστο)

**Πολύ κοντινό πλάνο** (κεφάλι)

**Πλάνο λεπτομέρειας** (Μάτι π.χ)